open-index/open-wikipedia-markdown huggingface dataset:
The Final Cut

***The Final Cut*** je rockový album skupiny Pink Floyd, ktorý bol nahraný v rôznych nahrávacích štúdiách Spojeného kráľovstva od júla do decembra 1982. Je to posledný štúdiový album tejto  skupiny, na ktorom sa podieľal Roger Waters a jediný album, ktorý so skupinou nenahrával hráč na klávesy Pink Floyd Richard Wright.

Roger Waters je dominantným autorom tohto albumu, čo je zdôraznené aj na zadnej strane obalu slovami: 
„*The Final Cut by Roger Waters, performed by Pink Floyd*“
„*The Final Cut od Rogera Watersa nahrané skupinou Pink Floyd*“

Na svojich živých vystúpeniach skupina Pink Floyd nehráva žiadnu zo skladieb z albumu *The Final Cut*. Hráva ich od svojej sólovej kariéry Roger Waters.

Niektoré zo skladieb tohoto albumu boli pôvodne pripravené pre tretí disk (vinylovú platňu) albumu *[[The Wall]]*. Boli to skladby „Your Possible Pasts, One of the Few“ (pracovný názov „Teach“) a „The Final Cut“. Slová skladby „Your Possible Pasts“: „Do you remember me/ How we used to be/ Do you think/ We should be Closer?“ boli použité vo filme *[[Pink Floyd: The Wall|The Wall]]*.

Určité prepojenie týchto albumov môžeme zbadať pri reedícii z roku 2004, v ktorej sa nachádza aj skladba „When the Tigers Broke Free“, ktorej dve časti môžeme počuť v úvode filmu *[[Pink Floyd: The Wall|The Wall]]*.

## Zoznam skladieb
Všetky skladby zložil a naspieval (s výnimkou skladby „Not Now John“) Roger Waters.

## Výroba albumu
### Skupina Pink Floyd
* Roger Waters – spev, basová gitara, syntetizátory, špecálne efekty, akustická gitara, dizajn obalu 
* David Gilmour - gitary, spev v skladbe „Not Now John“, basová gitara 
* Nick Mason – bicie, perkusie, holophonic sound recordings

### Spolupráca pri nahrávaní a výrobe
* Michael Kamen – klavír, harmónium 
* Andy Bown - Hammond organ 
* Ray Cooper - perkusie 
* Andy Newmark – bicie v skladbe „Two Suns in the Sunset“ 
* Raphael Ravenscroft - tenor saxofón 
* The National Philharmonic Orchestra, dirigent a aranžmány - Michael Kamen 
* James Guthrie -  remastering, výroba a remastering reedície z r. 2004 
* Andrew Jackson - výroba
* Willie Christie - fotografie
* Doug Sax - mastering originálneho albumu a remastering reedícií v rokoch 1994 a 1997

Kategória:Hudobné albumy z 1982
Kategória:Albumy Pink Floyd
Káfu

right|400px

thumb|right|300px|Maldivské atoly

**Káfu** (angl. Kaafu) je atol na Maldivách. Hlavné mesto atolu je Tulusdú. Skladá sa zo 107 ostrovov, z toho 9 je obývaných. Počet obyvateľov je 10 216. Atol nemá správcu (Atoll Chief). Tento administratívny atol sa skladá zo troch prírodných atolov: (zo severu na juh) Kásidú (ostrov), Gáfaru, Severný Male a Južný Male atol.

Male, hlavné mesto Maldív sa nachádza na Severnom Male atole.

## Obývané ostrovy
* Diffusi
* Gáfaru
* Guli
* Guraidú
* Himmafusi
* Hurá
* Kásidú
* Máfusi
* **[[Tulusdú]]**
* Male (hlavné mesto Maldív)

## Neobývané ostrovy
Árah, Akirifusi, Asdú, Baros, Bijádú, Bodubandos, Bodufinolu, Boduhiti, Boduhurá, Bolifusi, Digufinolu, Dúnidú, Ehrruh-há, Enbúdú, Enbúdúfinolu, Erijadú, Farukolufusi, Fejdúfinolu, Fihalhohi, Funadú, Furan-nafusi, Gasfinolu, Girávaru, Girifusi, Gulhígátuhurá, Helengeli, Henbadú, Hululé, Hurágandu, Ihuru, Kagi, Kaluhurá, Kandúmáfusi, Kanduoih-giri, Kanifinolu, Kanuhurá, Kudabandos, Kudafinolu, Kudahiti, Kudahurá, Lankanfinolu, Lankanfusi, Lohifusi, Losfusi, Mádú, Madivaru, Mahánaélihurá, Makunudú, Makunufusi, Manijafusi, Medhufinolu, Mírufenfusi, Nakaccáfusi, Olahali, Oluveli, Oligandufinolu, Ran-nálhi, Rasfari, Tanburudú, Tilafusi, Tulhágiri, Vádú, Vágali, Vabbinfaru, Vabbóhurá, Vammáfusi, Velassaru, Velifaru, Veliganduhurá, Vihamanáfusi, Villingili, Villingilimatidahurá, Villingilivau, Zijáraiffusi.

## Referencie

## Externé odkazy
* Informácie ministerstva pre rozvoj o atole Káfu- anglicky


Kategória:Atoly Maldív
Danai Udomchoke

**Danai Udomchoke** (* 11. august 1981, Bangkok, Thajsko) je súčasný thajský profesionálny tenista. Počas svojej kariéry ešte nevyhral turnaj ATP.

## Externé odkazy

Kategória:Narodenia v 1981
Kategória:Thajskí tenisti
Robby Ginepri

**Robby Ginepri** (* 7. október 1982, Fort Lauderdale, Florida, USA) je bývalý americký profesionálny tenista. Počas svojej kariéry vyhral 3 turnaje ATP v dvojhre.

## Finálové účasti na turnajoch ATP (4)

### Dvojhra - výhry (3)

### Štvorhra - prehry (1)

## Iné projekty

## Externé odkazy

* Robby Ginepri na stránkach ITF 
* Robby Ginepri na stránkach DAVIS CUP 
* Robby Ginepri na stránkach MOV 

Kategória:Narodenia v 1982
Kategória:Tenisti USA
Kategória:Olympionici USA
Kategória:Tenisti na Letných olympijských hrách 2008
Kategória:Osobnosti z Floridy
Zoznam najvyšších predstaviteľov mesta Spišská Nová Ves

Zoznam najvyšších predstaviteľov mesta Spišská Nová Ves (richtári, predsedovia MsNV, primátori):

Kategória:Spišská Nová Ves
Guraidú

**Guraidú** () môže byť ostrov:
* na maldivskom atole Káfu, pozri Guraidú (Káfu)
* na maldivskom atole Tá,  pozri Guraidú (Tá)
Bartolomeo Ammanati

thumb|Neptúnova fontána vo Florencii
**Bartolomeo di Antonio Ammanati** alebo **Ammannati** (* 18. jún 1511 Settignano, Taliansko – † 13. apríl 1592 tamtiež) bol taliansky architekt a sochár, predstaviteľ manierizmu.

Veľkú časť svojho tvorivého života prežil vo Florencii, bol učňom Baccia Bandinelliho, neskôr odišiel do Benátok, kde bol jeho učiteľom Jacopo Sansovino. 

Od roku 1550 pôsobil v Ríme, kde v spolupráci s Vasarim a Vignolom navrhol mnoho budov, okrem iných spolupracoval aj na výstavbe paláca Villa Giulia, letného sídla pápeža Júlia II. (v súčasnosti Národné múzeum). Stavba, do ktorej pápež investoval veľké množstvo finančných prostriedkov, je jedným z najlepších príkladov manieristickej architektúry. 

Ammanati patril k najlepšie honorovaným a k najvyhľadávanejším architektom a sochárom vo Florencii, o čom svedčí aj významná zákazka na Neptúnovu fontánu na Piazza della Signoria, kde dostal prednosť pred takými majstrami svojej doby ako boli Benvenuto Cellini a Giambologna.

Je aj autorom nádherného florentského mosta Ponte Santa Trinita cez rieku Arno, ktorý je popri rovnako nádhernom florentskom moste Ponte Vecchio najstarším elipsovým oblúkovým mostom na svete.

Po Michelangelovi dokončil knižnicu Biblioteca Medicea Laurenziana (Knižnica Mediciovcov). 

Ammanatiho sochy boli tvorené čiastočne v barokovom štýle, ale predovšetkým sa pri ich stvárňovaní zameriaval na manieristické princípy. Vo svojej sochárskej tvorbe sa často inšpiroval Michelangelom, ako aj svojim majstrom Jacopom Sansovinom.

Bol veľkým majstrom aktov, ale na konci svojho života ovplyvnený protireformáciou, zavrhol svoje predošlé akty a diela. 

Zomrel 13. apríla 1592 vo Florencii.

## Iné projekty

Kategória:Talianski sochári
Kategória:Talianski architekti
City of London

right|thumb|Poloha

**Londýnske City** (anglicky **City of London**) je malá časť Veľkého Londýna. Moderná konurbácia vznikla rozširovaním mesta z City a blízkeho Westminsteru, ktorý bol sídlom kráľovského dvora.

Dnes je City finančným centrom Londýna, aj keď z jeho vplyvu mu uberá Canary Wharf. Často sa označuje iba ako City, alebo Square Mile, čo vyjadruje približne jeho rozlohu (2,6 km²). V stredoveku bolo City synonymom pre Londýn, ale v súčasnosti sa označenie Londýn používa pre celé mesto obklopujúce City. City je súčasťou centra Londýna, ale s výnimkou finančného centra je väčšina funkcií správy hlavného mesta sústredená do West Endu. Počet obyvateľov trvalo žijúcich v City je asi 8 000, ale denne sem prichádza za prácou asi 300 000 ľudí.


Kategória:Londýnske obvody
Florian Mayer

**Florian Mayer** (* 5. október 1983, Bayreuth, Nemecko) je súčasný nemecký profesionálny tenista. Počas svojej profesionálnej kariéry ešte nevyhral ani jeden turnaj ATP.

## Iné projekty

## Externé odkazy

Kategória:Narodenia v 1983
Kategória:Nemeckí tenisti
Fabrice Santoro

**Fabrice Santoro** (* 9. december 1972, Tahiti, Francúzska Polynézia) je súčasný francúzsky profesionálny tenista. Počas svojej kariéry vyhral 6 turnajov ATP v dvojhre a 24 turnajov vo štvorhre.

## Finálové účasti na turnajoch ATP (53)

### Dvojhra - výhry (6)

### Dvojhra - prehry (6)

### Štvorhra - výhry (24)

### Štvorhra - prehry (18)

## Iné projekty

## Externé odkazy

Kategória:Narodenia v 1972
Kategória:Francúzski tenisti
Kategória:Víťazi Australian Open
Kategória:Víťazi French Open
Audit (fungovanie organizácie)

**Audit** je kritické skúmanie operácie, konkrétnej činnosti alebo všeobecnej situácie subjektu, ktoré sa spravidla opiera o stanovené a odporúčané normy a techniky príslušnej profesnej organizácie, je uskutočňované prostredníctvom preštudovania, kontrol alebo overovaní rozhodnutí a dokumentov manažmentu alebo ich zhody so zákonmi, normami alebo stanovenými pravidlami, a ktoré spravidla vedie k tomu, že audítor zostaví na konci audítorskej práce písomné oznámenie, v ktorom uvedie svoj názor, stanovisko, záver alebo odporúčania či opatrenia, ktoré treba prijať.

Termín celosvetovo vznikol v oblasti finančného účtovníctva (a napr. v slovenskom práve sa používa práve v tomto užšom význame - pozri audit (účtovná závierka)), ale neskôr sa rozšíril do ostatných oblastí (environmentálny audit, audit kvality, audit počítačovej bezpečnosti a pod.).

## Referencie

## Pozri aj
*audit
*audit (účtovná závierka)
*právny audit
*forenzný audit

Kategória:Podniková ekonomika
Kategória:Manažment
Guraidú (Káfu)

**Guraidú** () je jeden z obývaných ostrovov na atole Káfu na Maldivách. Počet obyvateľov je 1 484 (jún 2006), dĺžka ostrova 675 m, šírka 500 m. Vzdialenosť od hlavného mesta Male je 31,88 km.

## Externé odkazy
* Informácie ministerstva pre rozvoj o Guraidú  - anglicky

Kategória:Ostrovy atolu Káfu
Philipp Kohlschreiber

**Philipp Kohlschreiber**, celým menom *Philipp Eberhard Hermann Kohlschreiber* (* 16. október 1983, Augsburg, Nemecko) je súčasný nemecký profesionálny tenista. Počas svojej kariéry vyhral 8 turnajov ATP v dvojhre a 7 turnajov vo štvorhre.

## Finálové účasti na turnajoch ATP (10)

### Dvojhra - výhry (3)

### Dvojhra - prehry (2)

### Štvorhra - výhry (6)

## Iné projekty

## Externé odkazy

Kategória:Nemeckí tenisti
Kategória:Osobnosti z Augsburgu
Kategória:Nemeckí olympionici
Kategória:Tenisti na Letných olympijských hrách 2016
Ženská dvojhra na Australian Open 2007

## Nasadenie hráčok

## Pavúk

### Finálová fáza

### Horná polovica

#### 1. sekcia

#### Sekcia 2

#### Sekcia 3

#### Sekcia 4

### Dolná polovica

#### Sekcia 5

#### Sekcia 6

#### Sekcia 7

#### Sekcia 8

Kategória:Australian Open 2007
Ticino (kantón)

right|thumb|Dolina Centovalli
**Ticino** [tičíno] (po taliansky) alebo **Tessin** [tese(n)] (po francúzsky) alebo **Tessin** [tesin] (po nemecky) je kantón, ktorý sa nachádza na juhu Švajčiarska. Hlavným jazykom, ktorým sa tu obyvatelia dorozumievajú je takmer pre celý kantón taliančina (okrem územia Bosco Gurin, kde sa používa nemčina). Kantón na juhu hraničí s Talianskom. Spolu s kantónom Graubünden tvorí oblasť, ktorej sa hovorí *Talianske Švajčiarsko* (taliansky hovoriace Švajčiarsko). Aj lombardské dialekty sú tu rozšírené, ale nemajú oficiálne postavenie. 

Meno Ticino dostal kantón podľa rieky Ticino (prítok Pádu). 

V kantóne sa nachádzajú dve veľké jazerá – Luganské jazero a jazero Maggiore. Hlavným poľnohospodárskym produktom je víno, hlavne odroda červeného vína Merlot.

## Významné mestá
* Lugano
* Locarno
* Mendrisio
* Ascona

## Referencie

## Iné projekty

## Externé odkazy
* Oficiálna stránka
* Turizmus v Ticinu


Kategória:Kantóny vo Švajčiarsku
Jelšava (potok)

**Jelšava** je potok na dolnej Orave, na území okresu Dolný Kubín. Je to pravostranný prítok Oravy, meria 5,1 km a je tokom IV. rádu.

## Prameň
Pramení v Oravskej Magure, v geomorfologickom podcelku Kubínska hoľa, na východnom svahu Čierneho vrchu (1 319,0 m n. m.) v nadmorskej výške cca 1 190 m n. m., v lokalite Babínska. 

## Opis toku
Tečie v podstate severojužným smerom, v pramennej oblasti na krátkom úseku najprv na juhovýchod. Následne vteká do Oravskej vrchoviny, stáča sa na juh a sprava priberá prítok z juhovýchodného svahu Kubínskej hole (1 346,4 m n. m.). Potom sa stáča k juhovýchodu a vytvára výrazný oblúk prehnutý na východ, pričom z ľavej strany priberá najprv prítok z juhozápadného svahu Sopúškov (769,8 m n. m.) a potom krátky prítok zo západného svahu Homôľky (740,7 m n. m.). Z pravej strany ďalej priberá krátky prítok z južného úpätia Vtáčnika (769,1 m n. m.) a preteká osadou Jelšava, kde zľava priberá prítok z juhozápadného svahu Homôľky. Na území mesta Dolný Kubín ústi v nadmorskej výške približne 480 m n. m. do Oravy.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v okrese Dolný Kubín
Račová

**Račová** je potok na dolnej Orave, v severnej časti okresu Dolný Kubín. Je to pravostranný prítok Oravy, meria 5,7 km a je tokom IV. rádu. Na sútoku Oravy s Račovou leží Oravský Podzámok.

## Prameň
Pramení v Oravskej Magure, v podcelku Budín, na severozápadnom svahu Javorovej (1 076 m n. m.) v nadmorskej výške cca 900 m n. m.

## Opis toku
Od prameňa tečie juhozápadným smerom, výrazne esovito sa stáča a z pravej strany priberá prítok z južného svahu Poľany (898,9 m n. m.). Potom vstupuje do Oravskej vrchoviny, zľava priberá prítok zo západného svahu Javorovej a z tej istej strany tiež krátky prítok spod Bobkova. Následne vyberá významný pravostranný prítok (1,8 km) z východného svahu Príslopu (1 032,1 m n. m.) s výrazným vejárov početných prítokov. Ďalej vytvára oblúk ohnutý na západ, z pravej strany priberá svoj najdlhší prítok (583,1 m n. m.; 2,4 km) prameniaci východne od kóty 1 159,6 m, vzápätí z tej istej strany krátky prítok prameniaci východne od kóty 830,8 m a pokračuje juhojuhovýchodným smerom. Na dolnom toku priberá postupne niekoľko prítokov: ľavostranný spod Uhliska, pravostranný spod kóty 759,2 m, opäť ľavostranný zo severozápadného svahu Drviska (733,2 m n. m.) a napokon krátky pravostranný prítok spod kóty 759,2 m. Potom preteká intravilánom obce Oravský Podzámok, podteká hradné bralo Oravského hradu na ľavom brehu a v blízkosti centra obce ústi v nadmorskej výške 502 m n. m. do Oravy.

Potok sprevádza štátnu cestu I/78 zo sedla Príslop (807,7 m n. m.) do Oravského Podzámku a na dolnom toku križuje cestu I/59.

## Iné názvy
*Racová
*horný tok: Dolu Bučinami

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v okrese Dolný Kubín
Bitka o Sevastopoľ

**Bitka o Sevastopoľ** môže byť:

Označenie pre viaceré bojové operácie:
* obliehanie Sevastopoľa v Krymskej vojne, pozri obliehanie Sevastopoľa (1854 – 1855)
* bitka o Sevastopoľ počas druhej svetovej vojny, pozri bitka o Sevastopoľ (1942)

Film:
*ruský vojnový film z roku 2015; pozri bitka o Sevastopoľ (film, 2015)
Jesper Strömblad

**Clas Håkan Jesper Strömblad** (* 28. november 1972, Göteborg, Švédsko) je švédsky hudobník, gitarista skupín Dimension Zero a The Resistance.

Najviac známy je ako zakladateľ a bývalý gitarista / bubeník / klávesista švédskej melodic death metalovej kapely In Flames, gitarista skupiny Sinergy basista z Ceremonial Oath a bubeník HammerFall. V roku 2013 nastúpil do kapely Nightrage ako štúdiový gitarista.

V marci 2004 bol Jesper (spolu s Björnom Gelotte) časopisom Guitar World zaradený na 70 priečke z 100 najväčších heavy metalových gitaristov všetkých čias.

## Referencie


## Zdroj

Kategória:Švédski heavymetaloví basgitaristi
Kategória:Švédski heavymetaloví bubeníci
Kategória:Švédski heavymetaloví gitaristi
Kategória:Švédski heavymetaloví klávesisti
Kategória:Osobnosti z Göteborgu
Skalický potok (prítok Oravy)

**Skalický potok** je potok na dolnej Orave, v severnej časti okresu Dolný Kubín. Je to pravostranný prítok Oravy, má dĺžku 3,6 km a je tokom IV. rádu. 

## Prameň
Pramení v Oravskej Magure, v podcelku Budín, na južnom svahu Javorovej (1 076 m n. m.) v nadmorskej výške cca 940 m n. m.

## Opis toku
Potok tečie na hornom toku juhovýchodným smerom, vstupuje do Oravskej vrchoviny, sprava priberá prítok spod Javorovej, potom zľava prítok zo západného svahu Príkreho (811,7 m n. m.) a znovu sprava prítok z východného svahu Skalice (862,7 m n. m.). Následne pokračuje severojužným smerom, podteká štátnu cestu I/59 a v blízkosti obce Horná Lehota sa v nadmorskej výške približne 517 m n. m. vlieva do Oravy.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v okrese Dolný Kubín
Dubový potok

**Dubový potok** môže byť:

* prítok Oravy, pozri Dubový potok (prítok Oravy)
* prítok Selčianskeho potoka v povodí Suchej, pozri Dubový potok (prítok Selčianskeho potoka)
* prítok Večného potoka v povodí Tople, pozri Dubový potok (prítok Večného potoka)
Skalický potok

**Skalický potok** môže byť:

* potok na dolnej Orave, prítok Oravy, pozri Skalický potok (prítok Oravy)
* potok na Záhorí, prítok Sudoměřického potoka, pozri Zlatnícky potok
* potok na Spiši, prítok Štvrtockého potoka, pozri Skalický potok (prítok Štvrtockého potoka)
Nine Inch Nails

**Nine Inch Nails** známy tiež pod skratkami **NIN** či **NIИ** sú americká rocková skupina založená v Clevelande v Ohio v roku 1988 frontmanom Trentom Reznorom. Reznor je jej jediný stály člen od vzniku.Terajšiu zostavu tvorí dvojica Trent Reznor a Atticus Ross.

Ich žáner sa dá charakterizovať ako industrial rock, alebo alternatívny rock.

logo Nine Inch Nails|thumb|right|150px

## Diskografia

### Štúdiové albumy
* 1989 *[[Pretty Hate Machine]]*
* 1992 *[[Broken (Nine Inch Nails)|Broken]]*
* 1994 *[[The Downward Spiral]]*
* 1999 *[[The Fragile]]*
* 2005 *[[With Teeth]]*
* 2007 *[[Year Zero (album)|Year Zero*]]*
* 2008 *Ghosts I–IV*
* 2008 *The Slip*
* 2013 *Hesitation Marks*
* 2018 *Bad Witch*
* 2020 *Ghosts V: Together*
* 2020 *Ghosts VI: Locusts*
* 2025 *Tron: Ares''

## Iné projekty

## Externé odkazy
* Oficiálna webstránka
* 


Kategória:Hudobné skupiny USA
Kategória:Interpreti Columbia Records
Dubový potok (prítok Oravy)

**Dubový potok** je potok na dolnej Orave, v severnej časti okresu Dolný Kubín. Je to pravostranný prítok Oravy, meria 4,3 km a je tokom IV. rádu. 

## Prameň
Pramení v Oravskej Magure, v podcelku Budín, na južnom svahu Čistého grúňa (1 082,2 m n. m.) v oblasti Pálenice, v nadmorskej výške približne 980 m n. m.

## Opis toku
Najprv tečie juhovýchodným smerom, v pramennej oblasti priberá krátky prítok zľava z oblasti Pálenice a vstupuje do Oravskej vrchoviny. Ďalej pokračuje juhojuhovýchodným smerom, z ľavej strany priberá najprv prítok z južného svahu Bacharovej (971,6 m n. m.) a potom zo severného svahu Stojkova (810,3 m n. m.). Na dolnom toku už tečie severojužným smerom, sprava priberá krátky prítok zo severovýchodného svahu Vrátní (783,8 m n. m.) a na okraji obce Sedliacka Dubová ústi v nadmorskej výške cca 519 m n. m. do Oravy.

## Iné názvy
*Dubovský potok
*nárečovo: Dubouskí potok, Duboví potok

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v okrese Dolný Kubín
Dirk Verbeuren

**Dirk Verbeuren** je zakladateľ francúzskej progresívnej death metalovej skupiny Scarve a bubeníkom v švédskej metalovej kapele Soilwork.
Spolupracoval aj s kapelami Aborted a Sybreed. Dirk hrá produktoch značky Tama a MEINL.

## Externé odkazy
*Dirk v Soilworku, príprava na album, rok 2007
*Dirkov oficiálny web
*Scarve web
*Soilwork web
Budín (rozlišovacia stránka)

**Budín** môže byť:

* časť mesta Budapešť, pozri Budín
* osada obce Boharyně v Česku v okrese Hradec Králové, pozri Budín (Boharyně)
* osada obce Rybníky v Česku v okrese Příbram, pozri Budín (Rybníky)
* osada obce Samopše v Česku v okrese Kutná Hora, pozri Budín (Samopše)
* geomorfologický podcelok Oravskej Magury, pozri Budín (geomorfologický podcelok)
* vrch (1 222,0 m n. m.) v Oravskej Magure, pozri Budín (vrch v Oravskej Magure)
* priezvisko, pozri Budín (priezvisko), napr.:
** František Budín (* 1924), český komik
** Slávka Budínová (1924 – 2002), česká herečka
Philippe Pétain

**Henri Philippe Benoni Omer Joseph Pétain** (* 24. apríl 1856, Cauchy-à-la-Tour† 23. júl 1951, Port-Joinville), známy aj ako **Philippe Pétain** alebo **Maršal Pétain**, bol francúzsky generál a neskôr hlava Vichystického Francúzska.

## Život
Narodil sa v Cauchy-à-la-Tour na severe Francúzska. V roku 1876 vstúpil do armády, absolvoval viaceré vojenské školy vrátane École spéciale militaire v Paríži. Počas prvej svetovej vojny sa vyznamenal v prvej bitke na Marne aj počas bitky o Verdun. Vďaka svojim vojenským schopnostiam a veľkej popularite sa v roku 1917 stal vrchným veliteľom francúzskej armády. Po vojne dosiahol v roku 1934 post ministra vojny. Nasledujúci rok sa stal  štátnym sekretárom, v tejto funkcii presadzoval politiku appeasementu voči Nacistickému Nemecku.

Na začiatku druhej svetovej vojny ho ministerský predseda Paul Reynaud spolu s generálom Maximom Weygandom a plukovníkom de Gaullom uviedol do funkcie vo vojenskej rade. Toto trio malo za úlohu vniesť do francúzskej armády novú silu a patriotizmus. Ale sociálne a politické roztrieštenie vo Francúzsku bolo príliš veľké,   ochota obyvateľstva postaviť sa Nemcom na odpor nebola veľká. Mocné útoky Wehrmachtu nakoniec zmarili všetky snahy Francúzov o obranu krajiny. Práve v tej dobe vtedajší prezident Albert Lebrun vyzval Pétaina, aby po rezignácii Maxima Weyganda vytvoril novú vládu. 22. júna podpísal s Nemeckom prímerie, ktoré prenechávalo nacistom kontrolu nad severom a západom krajiny, vrátane Paríža a celého atlantického pobrežia. Zvyšok, asi 2/5 krajiny, však zostal neokupovaný, novým administratívnym centrom sa stalo mesto Vichy (Paríž de jure zostal hlavným mestom).

Po vojne bol odsúdený na trest smrti za vlastizradu. Generál de Gaulle (ktorý nastúpil na Pétainovo miesto po konci 2. svetovej vojny) mu trest zmiernil na doživotné väzenie.

Pétain zomrel 23. júla 1951 vo veku 95 rokov, počas internácie na ostrove Yeu, kde bol i pochovaný.

## Kontroverzia
Pétain bol pre svoje zásluhy v prvej svetovej vojne vo Francúzsku oslavovaný ako hrdina. Pre kolaboráciu s nacistami (spojenú s mnohými nevynútenými činmi, ktoré často porušovali ľudské práva mnohých obyvateľov krajiny) však bol zatratený ako vlastizradca. Dodnes je obvinenie z *pétainizmu* vážnou politickou urážkou.

## Literatúra
* PETRUF, Pavol: Trpký osud francúzskeho maršala (Philippe Pétain). In: *História : revue o dejinách spoločnosti*, roč. 4., 2004, č. 9  10, s. 12  15.

## Iné projekty

 

Kategória:Francúzske vojenské osobnosti
Kategória:Francúzske osobnosti prvej svetovej vojny
Kategória:Francúzske osobnosti druhej svetovej vojny
Kategória:Členovia Francúzskej akadémie
Kategória:Kolaboranti
Racibor

**Racibor** je potok na dolnej Orave, na území okresu Dolný Kubín. Je to pravostranný prítok Oravy, meria 4,3 km a je tokom IV. rádu.

## Prameň
Pramení v Oravskej Magure, v podcelku Kubínska hoľa, priamo pod hlavným hrebeňom pohoria, východne od Dvoch pňov (1 204,2 m n. m.) v nadmorskej výške približne 1 140 m n. m. 

## Opis toku
Od prameňa tečie sprvu na juhovýchod, potom sa prechodne stáča na juh, z pravej strany priberá prítok (1,7 km) spod Dvoch pňov (1 204,2 m n. m.) a spoločne vytvárajú vejárovitú štruktúru toku s početnými prítokmi v pramennej oblasti. Následne sa potok stáča na juhovýchod a pokračuje v Oravskej vrchovine. Pri horárni Zadný Racibor priberá pravostranný prítok zo severného svahu Sopúškov (769,9 m n. m.) a na dolnom toku, pri horárni Predný Racibor, ďalší pravostranný prítok spod kóty 759,5 m. Vzápätí sa medzi Širokou a Oravským Podzámkom vlieva v nadmorskej výške cca 497 m n. m. do Oravy.

## Iné názvy
*Raciborský potok
*Vyšná Kňažia

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v okrese Dolný Kubín
Dlžiansky Cickov

**Dlžiansky Cickov** je potok na dolnej Orave, v severovýchodnej časti okresu Dolný Kubín. Je to pravostranný prítok Oravy, meria 5,2 km a je tokom IV. rádu.

## Prameň
Pramení v Oravskej Magure, v podcelku Budín, na južnom svahu Prípora (1 105,8 m n. m.) v nadmorskej výške približne 995 m n. m. 

## Opis toku
V pramennej oblasti tečie severojužným smerom, zľava priberá prítok z juhovýchodného svahu Prípora a sprava prítok spod hrebeňa Babínskej hole. Z pravej strany potom priberá prítok z juhovýchodného svahu Čistého grúňa (1 082,2 m n. m.) a pokračuje juhovýchodným smerom, pričom postupne priberá viaceré prítoky z oboch strán. Z ľavej strany priberá najprv dva krátke prítoky v lokalite Pod Magurou, nasleduje prítok spod Horného ovadova, prítok zo západného svahu Búčia (894,0 m n. m.), pričom vteká do geomorfologického celku Oravská vrchovina a ďalej priberá prítok z južného svahu Búčia a z južného svahu Vysokého grúňa (848,7 m n. m.). Z pravej strany priberá prítok z východného svahu Bacharovej (971,6 m n. m.), zo severovýchodného svahu Poľán (881,8 m n. m.) a napokon prítok (na ňom vodopád) z východného svahu Stojkova (810,3 m n. m.). Do Oravy sa vlieva medzi obcami Dlhá nad Oravou a Krivá v nadmorskej výške cca 533 m n. m.

## Iné názvy
*Cickov
*Dlhanský Cickov, Dlhánsky Cickov
*Ľúty, Ľúty potok
*Urbársky potok
*Dudkov potok

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v okrese Dolný Kubín
Podbielsky Cickov

**Podbielsky Cickov** je potok na hornej Orave, v západnej časti okresu Tvrdošín. Je to pravostranný prítok Oravy, meria 6,5 km a je tokom IV. rádu.

## Prameň
Pramení v Oravskej Magure, v podcelku Budín, na juhovýchodnom svahu Budína II. (1 184,6 m n. m.) v nadmorskej výške cca 950 m n. m. 

## Opis toku
Od prameňa tečie na krátkom úseku sprvu na juh, priberá tri krátke prítoky v lokalite Za Pavlovou a stáča sa viac na juhojuhozápad. Vstupuje do Oravskej vrchoviny, z pravej strany priberá prítok z juhovýchodného svahu Šubovky (1 127,5 m n. m.), zľava prítok z juhozápadného svahu Petrovky (942 m n. m.) a následne sprava svoj najvýznamnejší prítok, Čiernu mláku. Potom sa potok stáča juhovýchodným smerom a z oboch strán priberá niekoľko prítokov. Z ľavej strany priberá prítok z juhozápadného svahu Čížikovej (925,2 m n. m.), prítok (621,3 m n. m.) z južného svahu Čížikovej; z pravej strany postupne prítok z východného svahu Prípora (1 105,8 m n. m.), z oblasti Horného ovadova, z východného svahu Búčia (894,0 m n. m.) a napokon dva prítoky zo severného svahu Vysokého grúňa (848,7 m n. m.). Po pribratí posledného prítoku sa oblúkom stáča na východ, podteká železničnú trať Kraľovany – Trstená a južne od obce Podbiel ústi v nadmorskej výške približne 545 m n. m. do Oravy.

Dolinou potoka vedie spevnená cesta z Podbiela až do lokality Pod Magurou a tiež lyžiarska turistická trasa Podbiel - údolie Podbielskeho Cickova - Petrovka.

## Iné názvy
*Cickov
*Cickovo
*Podbieľanský Cickov
*Podbielanský Cickov
*nárečovo: Biel, Cickou

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v okrese Tvrdošín
Hldočín

**Hldočín** je potok na hornej Orave, v západnej časti okresu Tvrdošín. Je to pravostranný prítok Ráztoky, má dĺžku 4,6 km a je tokom V. rádu.

## Prameň
Pramení v Oravskej Magure, v podcelku Budín, na juhovýchodnom svahu Budína (1 221,4 m n. m.) v nadmorskej výške približne 895 m n. m. 

## Opis toku
Najprv tečie na krátkom úseku na juh, v lokalite Petrovka sprava priberá prítok z JJV úpätia Budína a stáča sa juhovýchodným smerom, pričom vstupuje do Oravskej vrchoviny. Z pravej strany priberá dva krátke prítoky zo severovýchodného svahu Petrovky (942 m n. m.), preteká lokalitou Na Skaliciach a opäť sprava priberá prítok zo západného svahu Lučivného vrchu (840,7 m n. m.), z lokality Za Lučivným a stáča sa na východ, pričom sa výraznejšie vlní. Zľava ešte priberá Blážik, vteká do intravilánu Zemianskej Dediny a na jej západnom okraji ústi v nadmorskej výške cca 615 m n. m. do Ráztoky.

## Iné názvy
*Hldočanský potok
*Hodočín
*Dedinský potôčik

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v okrese Tvrdošín
Ráztoky (prítok Chlebnického potoka)

**Ráztoky** je potok na dolnej Orave, vo východnej časti okresu Dolný Kubín. Je to pravostranný prítok Chlebnického potoka, meria 4,1 km a je tokom V. rádu.

## Prameň
Potok pramení v Skorušinských vrchoch, v geomorfologickom podcelku Kopec, na južnom svahu Turínka (1 003,6 m n. m.) v nadmorskej výške cca 940 m n. m.

## Opis toku
Od prameňa tečie na západ, sprava priberá dva krátke prítoky z juhozápadných svahov Turínka, vstupuje do Oravskej vrchoviny, pričom vytvára oblúk vypnutý na sever. Ďalej pokračuje opäť západným smerom, zľava priberá svoj najdlhší prítok (Klinkový potok) zo západného svahu Blata (1 138,1 m n. m.), viac rozširuje svoje koryto, z ľavej strany priberá prítok zo severozápadného svahu Hrba (771 m n. m.) zvaný Oblazník a sprava prítok z juhozápadného svahu Kálaného (852,7 m n. m.). Napokon preteká časťou obce Chlebnice, kde sa v nadmorskej výške približne 562 m n. m. vlieva do Chlebnického potoka.

## Iné názvy
*Ráztoka
*Roztoky
*Rástoki

## Referencie

## Zdroje
*Majtán, Milan - Rymut, Kazimierz: *Hydronymia povodia Oravy*. 1. vyd. Bratislava: VEDA, vydavateľstvo Slovenskej akadémie vied, 2006. 208 s. ISBN 80-224-0906-5 
*Turistický atlas Slovensko 1:50 000, SHOCART, Zádveřice 2005
*Chočské vrchy - Vodná nádrž Liptovská Mara, Edícia turistických máp 1:50 000, VKÚ, a.s., Harmanec 2002

Kategória:Potoky na Slovensku
Kategória:Povodie Oravy
Kategória:Vodné toky v Skorušinských vrchoch
Kategória:Vodné toky v Oravskej vrchovine
Kategória:Vodné toky v okrese Dolný Kubín
Považské strojárne

**Považské strojárne** (staršie názvy pozri nižšie) bol podnik na Slovensku so sídlom v Považskej Bystrici, počas socializmu významný strojársky podnik, od roku 2000 v konkurze. V 80. rokoch mal závody v Kolárove, Rajci a Čalove a vyrábal valivé ložiská, obrábacie a tvárniace stroje, jednoúčelové stroje, motocykle, skútre a mopedy so značkou Manet, Tatran, Babetta a Jawa , prúdové motory pre letecký priemysel, prevodové skrine pre traktory a pre poľnohospodárske, cestné a stavebné stroje. Považské strojárne zamestnávali až 15 000 pracovníkov.

## Názvy a právne formy
*1929/19321938: závod podniku *Československá zbrojovka, Brno, akciová společnost* 
*19381945: závod podniku *Reichswerke AG für Waffen- und Maschinenbau Hermann Göring**  -  *Waffenwerke Brünn AG, Brünn* (neskorší názov *[[Reichswerke Hermann Göring]]* - *Waffenwerke Brünn AG, Brünn*)
*1945: opäť závod Zbrojovky Brno (v októbri znárodnenej)
*19461948: *Považské strojárne, národný podnik*
*19481980: *Považské strojárne, národný podnik, závod Klementa Gottwalda* (uvádzané aj ako *Považské strojárne Klementa Gottwalda*)
*1980(?)1992: *[[Závody na výrobu ložísk]], koncern (Považská Bystrica) - Považské strojárne, koncernový podnik* (skrátene ZVL Považské strojárne)
*od 1992: súčasný názov

Pozn.: (*)to bola dcéra podniku Reichswerke AG für Erzbergbau und Eisenhütten Hermann Göring

## Literatúra
* 

## Iné projekty

## Externé odkazy
* Historie Považských strojíren a motocyklové výroby na Slovensku

Kategória:Považská Bystrica
Kategória:Strojárske podniky na Slovensku
Kategória:Pomenovania podľa Váhu
Ráztoka (prítok Oravy)

**Ráztoka** je potok na hornej Orave, v západnej časti okresu Tvrdošín. Je to pravostranný prítok Oravy, meria 6,9 km a je tokom IV. rádu.

## Prameň
Pramení v Oravskej Magure, v podcelku Budín, na severozápadnom svahu Priehýb (978,0 m n. m.) v nadmorskej výške približne 915 m n. m. 

## Opis toku
V pramennej oblasti tečie juhozápadným smerom, po pribratí pravostranného prítoku prameniaceho východne od kóty 1 058,6 m sa postupne stáča a pokračuje juhovýchodným smerom. Vteká do Oravskej vrchoviny, zľava priberá prítok z južného svahu Priehýb, sprava prítok z východného svahu Budína (1 221,4 m n. m.) a ďalej opäť zľava postupne tri prítoky: krátky prítok (686,8 m n. m.) z lokality Črchľa, prítok z južného svahu Javorového vrchu (1 076,1 m n. m.) a prítok prameniaci severozápadne od kóty Vrch (717,7 m n. m.). Následne preteká cez Zemiansku Dedinu, z pravej strany priberá svoj najvýznamnejší prítok, Hldočín a potok sa stáča na východ, pričom vytvára oblúk prehnutý na juh. Ďalej priberá Suchý potok zľava, mení smer toku na juhovýchod, preteká chatovou oblasťou a medzi Nižnou a Tvrdošínom ústi v nadmorskej výške cca 563 m n. m. do Oravy.

## Iné názvy
*Priekopa
*nárečovo: Rástoka

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v okrese Tvrdošín
Europe (skupina)

**Europe** je švédska hard rocková skupina. Skupina bola založená v roku 1979 pod názvom *Force*. Prvý veľký úspech zaznamenala skupina v roku 1982 na súťaži Rock-SM, kvôli ktorej si zmenila názov na *Europe*.

## História
Prvý album *[[Europe (album)|Europe]]*, ktorý skupina vydala v roku 1983 zaznamenal pozornosť najmä vo Švédsku a Japonsku. Po vydaní druhého albumu *[[Wings of Tomorow]]* začala skupina spolupracovať s medzinárodnou spoločnosťou CBS. V roku 1986 Europe vydali svoj doteraz najúspešnejší album - *[[The Final Countdown (album)|The Final Countdown]]*, s rovnomennou titulnou skladbou, ktorá sa stala jedným z najväčších hudobných hitov. Skladba sa okamžite vyšplhala na prvú priečku hitparád 26 krajín sveta. Hneď za ňou sa ocitla skladba „Carrie“ z toho istého albumu. Kapela vydala ešte ďalšie dva albumy, v roku 1988 *[[Out Of This Worlds]]*, a o dva roky neskôr *[[Prisoners In Paradise]]*.

V roku 1992 sa skupina rozišla. Presne po trinástich rokoch - v roku 2004 sa ale kapela znova dala dokopy v zložení zo svojich najslávnejších čias a vydala album *[[Start From the Dark]]*. V roku 2006 pribudol album *[[Secret Society]]*.

## Členovia skupiny
### Súčasní členovia
* Joey Tempest - spev
* John Norum - gitara
* John Levén - basová gitara
* Mic Michaeli - klávesy
* Ian Haugland - bicie

### Bývalí členovia
* Peter Olsson - basová gitara
* Marcel Jacob - basová gitara
* Tony Reno - bicie
* Kee Marcello - gitara
 
## Albumy
* *[[Europe (album)|Europe]]* (1983)
* *[[Wings of Tomorrow]]* (1984)
* *[[The Final Countdown (album)|The Final Countdown]]* (1986)
* *[[Out of This World]]* (1988)
* *[[Prisoners in Paradise]]* (1991)
* *[[Start from the Dark]]* (2004)
* *[[Secret Society]]* (2006)
* *[[Last Look at Eden]]* (2009)
* *[[War of Kings]]* (2015)

## Referencie

## Iné projekty


Kategória:Švédske hudobné skupiny
Kategória:Hardrockové hudobné skupiny
Formový piesok

**Formový piesok** je špeciálny druh piesku určený na výrobu zlievárenských foriem. 

## Vzhľad a vlastnosti
Formový piesok na oceľ je obyčajne čiernej farby a ak má správnu vlhkosť, tak po stlačení stvrdne na kameň. Po odliatí sa dá ale dobre recyklovať, viac menej do 100%, avšak existujú straty preto sa nejaké to množstvo dokupuje.

Ak nemá správnu vlhkosť, môže sa forma, najmä pri veľkých obrobkoch, rozpadnúť a oceľ alebo kov môže vytiecť.

## Druhy a zloženie
* Zirkónový piesok
* Keramické piesky
* Piesky na báze Al2O3 - na oceľ
* Obyčajný piesok (kremičitý piesok) - na hliník, zinok a kovy s menšou teplotou topenia

Kategória:Odlievanie
Kategória:Piesok
Vera Igorevna Zvonariovová

**Vera Igorevna Zvonariovová**, , v slovenských médiách uvádzaná ako **Zvonarevová** (* 7. september  1984, Moskva, Rusko) je ruská profesionálna tenistka. Počas svojej kariéry vyhrala 12 turnajov WTA v dvojhre a 16 turnajov vo štvorhre.

## Finálové účasti na turnajoch WTA (36)

### Dvojhra - výhry (10)

### Dvojhra - prehry (15)

### Štvorhra - výhry (5)

### Štvorhra - prehry (6)

## Výsledky na grandslamoch

## Iné projekty

## Externé odkazy
* oficiálna stránka /

Kategória:Ruskí tenisti
Kategória:Ruskí bronzoví olympijskí medailisti
Kategória:Víťazi US Open
Kategória:Víťazky Fed Cupu
Kategória:Osobnosti z Moskvy
Bodufuladú

**Bodufuladú** () je jeden z obývaných ostrovov na atole Alif Alif na Maldivách. Počet obyvateľov je 601 (jún 2006), dĺžka ostrova 300 m, šírka 300000 m. Vzdialenosť od hlavného mesta Male je 81,81 km.

Bodufuladú je malý, ale krásny ostrov obklopený mnohými hotelmi určenými pre turizmus.

## Externé odkazy
*Informácie ministerstva pre rozvoj o Bodufuladú  - anglicky

Kategória:Ostrovy atolu Alif Alif
Šachar Peerová

**Šachar Peerová** ( *שחר פאר*,  *Shahar Pe'er*;* 1. máj 1987, Jeruzalem, Izrael) je izraelská profesionálna tenistka. Počas svojej kariéry vyhrala 5 turnajov WTA v dvojhre a 3 turnaje vo štvorhre. 

V roku 2008 získala slovenský pas. Jej stará mama Juliana Ecksteinová pochádza zo Stredy nad Bodrogom, starý otec z Varína. Slovenské pasy majú aj jej súrodenci - brat Šlomi a sestra Šani, všetci traja ich získali na žiadosť starej mamy.  Športu sa venovali aj jej rodičia, matka Aliza bola atletickou šprintérkou, otec Dovik majstrom Jeruzalema v plávaní.

Peerovú viedol od júna 2008 do konca novembra slovenský tréner Martin Hromec.

Vo februári 2009 nedostala z politických dôvodov vízum do Spojených arabských emirátov, kde sa mala zúčastniť na turnaji Dubai Tennis Championships
 Peerová v tomto prípade odmietla využiť svoj slovenský pas a trvala na použití izraelského. Prezident WTA Larry Scott vyjadril svoje hlboké sklamanie nad rozhodnutím Spojených arabských emirátov.

## Finálové účasti na turnajoch WTA (13)

### Dvojhra - výhry (5)

### Dvojhra - prehry (2)

### Štvorhra - výhry (3)

### Štvorhra - prehry (3)

## Umiestnenie na významných turnajoch

## Koncoročná pozícia v rebríčku WTA(dvojhra)

## Referencie

## Iné projekty

## Externé odkazy

Kategória:Narodenia v 1987
Kategória:Izraelskí tenisti
Andrej Viktorovič Markov

**Andrej Markov**, celým menom **Andrej Viktorovič Markov** (*20. december 1978, Voskresensk, ZSSR) je bývalý ruský hokejový obranca, ktorý hrával v NHL za Montreal Canadiens. Markov hokejovo vyrastal v tíme Chimik Voskresensk v Moskovskej oblasti. Markova si vybral v drafte v roku 1998 tím Montreal Canadiens v 6. kole. Do NHL sa dostal až v roku 2000, pričom jediný tím za ktorý hral bol práve Montreal. Markov bol považovaný za jedného z najlepších ruských obrancov. Často ho tréner Montrealu využíva aj na presilovky, kde tvoril efektívnu dvojicu s Sheldonom Sourayom.

Počas lockoutu hral za tím ruskej superligy Dinamo Moskva.

28. mája 2007 podpísal 4-ročnú zmluvu s Canadiens. V sezónach 2007-08 a 2008-09 sa predstavil v zápase hviezd NHL. Od roku 2017 pôsobil v ruskej KHL. 16. apríla 2020 oznámil, že ukončil svoju aktívnu kariéru.

## Klubové štatistiky

## Reprezentácia
Reprezentoval Rusko v mládežníckych kategóriách - na Majstrovstvách Európy do 18 rokov 1996, MS do 20 rokov v rokoch  1997 a  1998. V seniorských kategóriach reprezentoval Rusko na  Majstrovstvách sveta v rokoch 1999, 2000, 2005, 2007 a 2008, na Svetovom pohári v rokoch 2005 a 2016 a na troch Zimných olympijských hrách: 2006 v Turíne, 2010 vo Vancouveri a 2014 v Soči.

### [[Majstrovstvá sveta v ľadovom hokeji 2007|MS 2007]]
Tréner Viačeslav Bykov ho nominoval na domáci šampionát v Rusku.

## Referencie


## Externé odkazy
*

Kategória:Narodenia v 1978
Kategória:Ruskí hokejisti
Kategória:Hokejisti Dinama Moskva
Kategória:Hráči Montreal Canadiens
Kategória:Hráči Viťaz Čechov
Kategória:Hráči Lokomotiv Jaroslavľ
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2005
Kategória:Účastníci MS v hokeji 2007
Kategória:Účastníci MS v hokeji 2008
Kategória:Majstri sveta v ľadovom hokeji
Kategória:Hokejisti draftovaní klubom Montreal Canadiens
Šarý grúň

**Šarý grúň** (v hovorovej slovenčine *šarý* = sivý) je potok na dolnej Orave, na území okresu Dolný Kubín. Je to ľavostranný prítok Oravy, meria 4,6 km a je tokom IV. rádu.

## Prameň
Pramení v Oravskej vrchovine na severnom svahu Rakytinky (808 m n. m.) v nadmorskej výške cca 730 m n. m., juhovýchodne od obce Pribiš. 

## Opis toku
Od prameňa tečie na sever, niekoľkokrát sa esovito stáča, sprava priberá krátky prítok prameniaci severne od kóty 786,4 m a zľava z oblasti Paseky. Nasledujú dva krátke pravostranné prítoky zo západného úpätia Ďavčovky (815,5 m n. m.), potom tri krátke ľavostranné prítoky prameniace východne od kóty 720,0 m v lokalite Stotina, opäť pravostranný prítok z oblasti Humienca a z tej istej strany prítok (542,0 m n. m.) zo severozápadného úpätia Jastrabia (823,6 m n. m.). Napokon sa potok stáča severozápadným smerom a pri obci Horná Lehota ústi v nadmorskej výške približne 509 m n. m. do Oravy.

## Iné názvy
*Šárigrunt
*Sviniarka
*Klinková

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej vrchovine
Kategória:Vodné toky v okrese Dolný Kubín
Malatinský potok

**Malatinský potok** je potok na dolnej Orave, na území okresu Dolný Kubín. Je to ľavostranný prítok Chlebnického potoka, meria 3,6 km a je tokom V. rádu.

## Prameň
Pramení v Oravskej vrchovine na severnom svahu Vrchov (927,4 m n. m.) v nadmorskej výške približne 810 m n. m., severovýchodne od obce Malatiná. 

## Opis toku
Od prameňa tečie sprvu na severovýchod, následne vytvára oblúk prehnutý na východ, zľava priberá prítok najprv prítok z oblasti Pod bučkami, potom sprava prítok z juhozápadného svahu Ostrého vrchu (877,4 m n. m.) a opäť ľavostranný prítok z oblasti Pod bučkami. Ďalej pokračuje smerom na sever, z ľavej strany priberá prítok z východného svahu Rakytinky (808 m n. m.) a stáča sa severovýchodným smerom. Zľava priberá krátky prítok z oblasti Kapustísk, potom prítok z južného svahu Ďavčovky (815,5 m n. m.), následne svoj najvýznamnejší prítok, Sakalov sprava a napokon opäť zľava prítok z juhovýchodného úpätia Ďavčovky. Ďalej preteká obcou Chlebnice a v blízkosti centra obce ústi v nadmorskej výške cca 579 m n. m. do Chlebnického potoka.

## Iné názvy
*Malatinka
*Pod Mladou horou

## Referencie

## Zdroje
*Majtán, Milan - Rymut, Kazimierz: *Hydronymia povodia Oravy*. 1. vyd. Bratislava: VEDA, vydavateľstvo Slovenskej akadémie vied, 2006. 208 s. ISBN 80-224-0906-5 
*Turistický atlas Slovensko 1:50 000, SHOCART, Zádveřice 2005
*Chočské vrchy - Vodná nádrž Liptovská Mara, Edícia turistických máp 1:50 000, VKÚ, a.s., Harmanec 2002

Kategória:Potoky na Slovensku
Kategória:Povodie Oravy
Kategória:Vodné toky v Oravskej vrchovine
Kategória:Vodné toky v okrese Dolný Kubín
Pucov (potok)

**Pucov** je potok na dolnej Orave, na území okresu Dolný Kubín. Je to ľavostranný prítok Oravy, meria 9,4 km a je tokom IV. rádu.

## Prameň
Pramení v Oravskej vrchovine, v lokalite Malé lány, v nadmorskej výške 762 m n. m., medzi obcami Osádka a Malatiná. 

## Opis toku
Najprv tečie na sever, sprava priberá prítok prameniaci západne od kóty 792 m, následne sa stáča severozápadným smerom. Z ľavej strany potom priberá prítok z oblasti Vaľkovej, nasleduje prítok (2,6 km) pretekajúci obcou Pokryváč a Pucov preteká rovnomennou obcou, kde priberá ďalšie dva pravostranné prítoky prameniace západne od obce Pribiš a ľavostranný prítok zo severozápadného svahu Vlčinca (746,6 m n. m.). Za obcou sa zarezáva do flyšového pásma s odkryvom paleogénnych zlepencov na pravom brehu (PP Pucovské zlepence), z ľavej strany priberá prítok zo severovýchodného svahu Šoltýskeho vrchu (780,8 m n. m.) a stáča sa viac severoseverozápadným smerom. ďalej preteká cez osady Vyšný Mlyn a Nižný Mlyn, kde priberá krátky pravostranný prítok zo severozápadného svahu Muráňa (719,5 m n. m.) a tiež dlhší ľavostranný prítok (2,8 km) spod Zadného Krnáča (738,5 m n. m.). Nasledujú ďalšie prítoky: sprava prítok spod Vrchných lánov, zľava prítok (521,2 m n. m.) zo severného svahu Čela (717,8 m n. m.), znovu sprava prítoky z oblasti Roľkova a zo západného svahu Turíkovho Žiaru (851,5 m n. m.), pričom sa zároveň výrazným oblúkom prehnutým na sever postupne stáča na juh. Napokon preteká obcou Medzibrodie nad Oravou, tu sa v nadmorskej výške cca 487 m n. m. vlieva do Oravy.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej vrchovine
Kategória:Vodné toky v okrese Dolný Kubín
Edwin Long

náhľad|Babylonský trh s manželkami
**Edwin Longsden Long** (* 12. júl 1829, Bath, Spojené kráľovstvo – † 15. máj 1891, Hampstead) bol anglický maliar, orientalista.

Od detstva sa chcel stať maliarom, prihlásil sa aj na štúdium na Royal Academy, ale stále bol odmietaný pre údajný nedostatok výtvarného talentu, čo ho znechutilo natoľko, že sa už potom nepokúšal získať oficiálne vzdelanie. 

V roku 1857 odcestoval do Španielska študovať tamojšie žánrové maliarstvo, ktoré malo vplyv aj na jeho vlastnú tvorbu. Jedným zo španielskych maliarov, ktorý ho výrazne ovplyvnil, bol Bartolomé Esteban Murillo.

Po návrate zo Španielska odcestoval v roku 1874 do Palestíny. Pobyt v tejto krajine ho inšpiroval k tvorbe rozmerných malieb s biblickou tématikou. Tieto obrazy mu priniesli úspech, finančne ho zabezpečili a predovšetkým získal uznanie aj od Royal Academy.

Obrazy Edwina Longa boli uznávané hlavne kvôli dôslednému stvárneniu historických faktov ako aj kvôli ich dokonalému technickému vyhotoveniu, jeho kritikom na nich však prekážala vyumelkovanosť a nehybnosť.    

Roku 1881 sa Edwin Long stal členom Royal Academy.
 
Zomrel na zápal pľúc vo svojom dome v Hampsteade.

## Iné projekty

Kategória:Anglickí maliari
Kategória:Orientalisti
Kategória:Úmrtia na pneumóniu
Kategória:Anglickí žánristi
Biela voda (prítok Jasenovského potoka)

**Biela voda** je potok na dolnej Orave, v južnej časti okresu Dolný Kubín. Je to pravostranný prítok Jasenovského potoka, meria 3,4 km a je tokom V. rádu.

## Prameň

Pramení v Chočských vrchoch, v podcelku Choč, na severozápadnom svahu Veľkého Choča (1 611,0 m n. m.) v nadmorskej výške cca 950 m n. m. 

## Opis toku

Od prameňa tečie na sever krasovou oblasťou, následne sa prudko stáča prechodne na západ, zľava priberá občasný prítok spod Drapáča a prerezáva sa krátkou tiesňavou na úpätí Vŕška (762,8 m n. m.). Ďalej sa stáča severozápadným smerom, vteká do Oravskej vrchoviny, do podcelku Podchočská brázda, zľava priberá krátky prítok z východného svahu Brala (817,4 m n. m.). Napokon sa stáča na západ, preteká obcou Jasenová, z ľavej strany priberá prítok spod sedla Brestová (720 m n. m.) a pokračuje k ústiu na severozápad. Do Jasenovského potoka sa vlieva v obci v nadmorskej výške približne 487 m n. m.

## Iné názvy

*Biely potok
*nárečovo: Bieli potok

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Chočských vrchoch
Kategória:Vodné toky v Oravskej vrchovine
Kategória:Vodné toky v okrese Dolný Kubín
George Gamow

**George Gamow**, ,  (* 4. marec 1904, Odesa, Ruské impérium, dnes Ukrajina – † 20. august 1968, Boulder, USA) bol americký fyzik ukrajinského pôvodu, ktorý predpovedal existenciu reliktového žiarenia.

## Životopis
Základy z oblasti fyzikálneho vzdelania získal v Odese. Roku 1926 ukončil štúdium na Leningradskej univerzite a v rokoch 1931 – 1933 pracoval v leningradskom fyzikálnom ústave. V roku 1934 G. Gamow odišiel do Spojených štátov, kde do roku 1956 prednášal na George Washington University, potom na University of Colorado. Zaoberal sa kvantovou mechanikou, atómovou a jadrovou fyzikou, astrofyzikou a kosmológiou. V roku 1928 vysvetlil mechanizmus alfa rozpadu. Ako prvý prišiel s teóriou vzniku vesmíru, ktorú jeho odporca Fred Hoyle posmešne označil ako „veľký tresk“ (). Túto teóriu v roku 1965 potvrdili americkí astronómovia.

## Iné projekty

Kategória:Ukrajinskí fyzici
Kategória:Fyzici USA
Kategória:Absolventi George Washington University
Kategória:Naturalizované osobnosti USA
Kategória:Osobnosti z Odesy
Mativeri

**Mativeri** () je jeden z obývaných ostrovov na atole Alif Alif na Maldivách. Počet obyvateľov je 706 (jún 2006), dĺžka ostrova 775 m, šírka 475 m. Vzdialenosť od hlavného mesta Male je 84,82km.

## Externé odkazy
*Informácie ministerstva pre rozvoj o Mativeri - anglicky

Kategória:Ostrovy atolu Alif Alif